Lav et referat af nedenstående tekst:

Tekst:
Det er en dårlig løsning at sætte turbo på fryserafrimning ved hjælp af et stearinlys. Det fandt en ældre kvinde fra Hjørring ud af lørdag eftermiddag. Kvinden satte et tændt stearinlys ind i fryseren, der skulle afrimes. Stearinlyset antændte hurtigt køle-fryseskabet og der blev der fyldt med sort røg i rækkehuset på Jakob Knudsensvej i Hjørring. -Der var meget sort røg fra branden og hele rækkehuset er røgskadet, siger Jan Mørch, indsatsleder ved Beredskabscenter Hjørring. Brandvæsenet fik besked om branden klokken 13.33. Men det var tilfældigt forbipasserende på gaden, der slukkede branden inden brandvæsnet dukkede op. -Kvinden var helt sort i hovedet af røg, siger Per Frank Paulsen, der var en af de forbipasserende, der slukkede branden med vand fra køkkenet. Den ældre kvinde er kørt til observation for røgforgiftning.

Referat:
Et knap så heldigt forsøg på at afrime fryser endte i brand.